बि गेदेमाया रेबगनल’ हमदोंमोन आरो थुनलाइनि सोर्जिथाइया दै-बादि बोहैदोंमोन। बिथांनि थुनलाइयारि राउफोरा, बाथ्रा, आदब,फोरमायनाय आरोंदाफोरा गासै खरलबनि फरायगिरिफोरा बुजिनो मोननायबादि लिरलांदों। बर’ खन्थाइयाव फिथिखा खन्थाइनि बिथाखौ इस्वान मुसाहारीनि उनावनो गोरायै फसंनानानै दोनलाङो। गोदान खन्थाइनि दाहारखोबो बिथाङानो फोजौनानै गालाङो। सुंद’ सल’नि बिथाखौ सल’ बिदां जों गोरायै गायसं लाङो। सल’मानि राउ बाहायनाय, बिथा गायसंनाय, फोरमायनाय आदबफ्रा जिउगोनां। थुनफाउथाइनि रायलायनाय नुथाइफ्रा दोलगोनां। इंराजी थुनलाइनि फराइसाखाय बेनि गोहोमावनो जाउरिखांनो हादोंमोन- गावनि रोंग’थिखौ। थुनलाइयारि सानथौथिनि बोहैथिखौ( literary theory) थुनलाइ आरो गहेना आरो बिजिरनाय खान्थि(criticism) आरो सावरायनि बिथाखौ फुवारदोंमोन-गोदान बर रायथाइ बिजाबजों। बर’फोरनि हारिमु, सोदोमस्रि, दोहोरोम, बाइदि बिथिंखौ बोनथुमनानै सांग्रांथि लाबोदोंमोन।